ai4bharat/Pralekha huggingface dataset:
પ્રધાનમંત્રીનું કાર્યાલય
ભારત-ઇટાલી વર્ચ્યુઅલ દ્વિપક્ષીય સમિટમાં પ્રધાનમંત્રીનું સંબોધન
મહાનુભાવ,
નમસ્કાર !
તમારી પ્રારંભિક વિશેષ નોંધ બદલ આભાર.
કોવિડ-19 ને લીધે જેમ તમે ઉલ્લેખ કર્યો છે, મે મહિનામાં મારે મારો ઇટાલી પ્રવાસ મુલતવી રાખવો પડ્યો. સારી વાત એ છે કે આજે આપણે વર્ચ્યુઅલ માધ્યમથી મળી રહ્યા છીએ. સૌ પ્રથમ હું મારા અને ભારતના તમામ નાગરિકો તરફથી ઇટાલીમાં કોરોનાવાયરસથી થયેલા નુકસાન માટે સંવેદના વ્યક્ત કરું છું. જ્યારે વિશ્વના અન્ય દેશો કોરોના વાયરસ વિષે જાણી રહ્યા હતા, સમજવાનો પ્રયત્ન કરી રહ્યા હતા, ત્યારે તમે આપત્તિથી ઝઝૂમી રહ્યા હતા.
તમે સંપૂર્ણ સફળતા સાથે અત્યંત મુશ્કેલ પરિસ્થિતિને ઝડપથી કાબૂમાં લીધી અને આખા દેશને સંગઠિત કર્યો. મહામારીના પહેલા મહિનામાં ઇટાલીની સફળતાએ અમને બધાને પ્રેરણા આપી. તમારા અનુભવોએ અમને બધાને માર્ગદર્શન આપ્યું છે.
મહાનુભાવ,
તમારી જેમ હું પણ ભારત અને ઇટાલી વચ્ચેના ગાઢ સંબંધોને વધુ ગાઢ બનાવવા માટે પ્રતિબદ્ધ છું. 2018માં ટેક સમિટ માટે તમારી ભારત મુલાકાત અને આપણી મુલાકાત અનેક મુદ્દાઓ સ્પર્શ કરવા વાળી રહી, ભારતના લોકોના મનમાં પણ ઇટાલી પ્રત્યે એક નવી જિજ્ઞાસા ઉત્પન્ન કરવા વાળી રહી. તે આનંદની વાત છે કે 2018માં આપણી વાટાઘાટો પછી પરસ્પર આદાન-પ્રદાનમાં ઘણી ગતિ આવી છે.
મને એ જાણીને આનંદ થાય છે કે ઇટાલીની સંસદે ગત વર્ષે India - Italy Friendship Groupની સ્થાપના કરી છે. હું આશા રાખું છું કે કોવિડની સ્થિતિ સુધર્યા પછી ઇટાલિયન સંસદ સભ્યોને ભારતમાં આવકારવાની તક મળશે.
મહાનુભાવ,
તે સ્પષ્ટ છે કે કોવિડ-19 રોગચાળો બીજા વિશ્વ યુદ્ધની જેમ ઇતિહાસમાં અતિવિશેષ રહેશે, આપણે બધાએ પોતાને આ નવી દુનિયા, પોસ્ટ કોરોના વર્લ્ડ, તેનાથી ઉદભવેલા પડકારો અને તકો સાથે સ્વીકારવાનું છે. આપણે બધાએ નવી રીતે તૈયાર રહેવું પડશે.
મને વિશ્વાસ છે કે આજે આપણા વાર્તાલાપથી આપણા સંબંધો મજબૂત બનશે, પરસ્પર સમજણ વધારશે અને સહકારના નવા ક્ષેત્રોને ઓળખવામાં મદદ કરશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ કર્ણાટકના હમ્પીમાં 3જી જી20 કલ્ચર વર્કિંગ ગ્રુપ મીટિંગ દરમિયાન કુલ 1755 વસ્તુઓ સાથે 'લામ્બાની વસ્તુઓના સૌથી મોટા પ્રદર્શન' માટે ગિનીસ વર્લ્ડ રેકોર્ડની પ્રશંસા કરી
પ્રધાનમંત્રી શ્રી નરેન્દ્ર મોદીએ કર્ણાટકના હમ્પીમાં ત્રીજી G20 કલ્ચર વર્કિંગ ગ્રુપ મીટિંગ દરમિયાન કુલ 1755 વસ્તુઓ સાથે 'લામ્બાની વસ્તુઓના સૌથી મોટા પ્રદર્શન' માટે ગિનીસ વર્લ્ડ રેકોર્ડની પ્રશંસા કરી છે.
સાંસ્કૃતિક મંત્રાલય દ્વારા એક ટ્વીટ શેર કરતા, પ્રધાનમંત્રીએ ટ્વીટ કર્યું:
"પ્રશંસનીય પ્રયાસ, જે લામ્બાની સંસ્કૃતિ, કલા અને હસ્તકલાને લોકપ્રિય બનાવશે તેમજ સાંસ્કૃતિક પહેલોમાં નારી શક્તિની ભાગીદારીને પ્રોત્સાહિત કરશે."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
દર્દીઓ સાજા થવાનો દર 50%થી વધુ
કુલ 1,62,378 દર્દીઓ કોવિડ-19 બીમારીમાંથી સાજા થયા
છેલ્લા 24 કલાકમાં દેશમાં 8,049 દર્દીઓ કોવિડ-19ની બીમારીમાંથી સાજા થઇ ગયા હોવાથી દેશમાં કોરોના વાયરસમાંથી દર્દીઓના સાજા થવાનો દર 50%થી વધુ થઇ ગયો છે. અત્યાર સુધીમાં દેશમાં કોવિડ-19 બીમારીમાંથી કુલ 1,62,378 દર્દીઓ સાજા થઇ ગયા છે.
હાલમાં, દર્દીઓ સાજા થવાનો દર 50.60% છે. આ સૂચવે છે કે, કોવિડ-19ના નોંધાયેલા કુલ કેસોમાંથી અડધા દર્દીઓ આ બીમારીમાંથી સાજા થઇ ગયા છે. સમયસર નિદાન અને યોગ્ય તબીબી વ્યવસ્થાપનના પરિણામે દર્દીઓ સાજા થવાનો દર વધી રહ્યો છે.
હાલમાં સમગ્ર દેશમાં, કોવિડ-19ના 1,49,348 સક્રિય કેસ તબીબી દેખરેખ હેઠળ છે.
ICMR દ્વારા નોવલ કોરોના વાયરસથી ચેપગ્રસ્ત લોકોને શોધી કાઢવા માટે સેમ્પલના પરીક્ષણની ક્ષમતા સતત વધારવામાં આવી છે. સમગ્ર દેશમાં 646 સરકારી લેબોરેટરી અને 247 ખાનગી લેબોરેટરી માં હાલમાં કોવિડ-19નું પરીક્ષણ ચાલી રહ્યું છે. છેલ્લા 24 કલાકમાં દેશમાં 1,51,432 સેમ્પલનું કોવિડ-19 માટે પરીક્ષણ કરવામાં આવ્યું છે જ્યારે અત્યાર સુધીમાં સમગ્ર દેશમાં કુલ 56,58,614 સેમ્પલનું પરીક્ષણ કરવામાં આવ્યું છે.
આજે, કેન્દ્રીય આરોગ્યમંત્રીએ કેન્દ્રીય ગૃહમંત્રી સાથે મળીને દિલ્હીના લેફ્ટેનન્ટ ગવર્નર અને મુખ્યમંત્રી સાથે બેઠક યોજીને દિલ્હીના NCTમાં કોવિડ-19ની પરિસ્થિતિની સમીક્ષા કરી હતી. સખત કન્ટેઇન્મેન્ટના પગલાં, પરીક્ષણમાં ઝડપ અને વૃદ્ધિ તેમજ પૂરતા પ્રમાણમાં આરોગ્ય ઇન્ફ્રાસ્ટ્રક્ચરની પૂર્વતૈયારીઓ વગેરે મુદ્દાઓ પર આ બેઠકમાં ચર્ચા કરવામાં આવી હતી.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 116.87 કરોડને પાર
છેલ્લા 24 કલાકમાં 33 લાખથી વધુ ડોઝ આપવામાં આવ્યા છે
સાજા થવાનો દર હાલમાં 98.31%, માર્ચ 2020 પછી સૌથી વધુ
છેલ્લા 24 કલાકમાં 8,488 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  59 દિવસથી 2% કરતા ઓછો
છેલ્લા 24 કલાકમાં 32,99,337 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 116.87 કરોડ  ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,20,77,324 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,82,290
|
|
બીજો ડોઝ
|
|
94,07,092
|
|
FLWs
|
|
પ્રથમ ડોઝ
|
|
1,83,76,108
|
|
બીજો ડોઝ
|
|
1,63,19,085
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
44,29,75,971
|
|
બીજો ડોઝ
|
|
19,15,97,004
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
18,08,59,227
|
|
બીજો ડોઝ
|
|
11,12,04,851
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,32,78,631
|
|
બીજો ડોઝ
|
|
7,43,28,126
|
|
કુલ
|
|
1,16,87,28,385
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,39,34,547 દર્દીઓ સાજા થઇ ગયા છે અને છેલ્લા 24 કલાકમાં વધુ 12,510 દર્દીઓ સાજા થયા છે.
આના કારણે એકંદરે સાજા થવાનો દર 98.31% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
છેલ્લા 24 કલાકમાં ભારતમાં દૈનિક 8,488 નવા કેસ નોંધાયા છે.
148 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ હાલમાં 1,18,443 છે. હાલમાં સક્રિય કેસો દેશના કુલ પોઝિટિવ કેસોના 0.34% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 7,83,567 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 63.25 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.93% છે જે છેલ્લા 59 દિવસથી 2%થી ઓછો છે, જ્યારે દૈનિક પોઝિટીવિટી દર આજે 1.08% નોંધાયો છે. દૈનિક પોઝિટીવિટી દર છેલ્લા 49 દિવસથી 2%થી ઓછો છે અને સળંગ 84 દિવસથી આ દર 3%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 171
વહાણવટા મંત્રાલય
કોચીન બંદરથી બેયપોર અને અઝિક્કલ બંદર સુધીના “ગ્રીન ફ્રેઇટ કોરીડોર-2”ના કોસ્ટલ શિપિંગ સેવાના પ્રારંભિક પ્રવાસના લોડિંગ ઓપરેશનનું ઉદઘાટન કરાયું
બંદર, શિપિંગ અને જળમાર્ગ મંત્રાલય દરિયાઈ કાંઠા વિસ્તારના વેપારને પ્રમોટ કરવા અને ઇન્ટરમોડલ અને મલ્ટિમોડલ ગ્રાહક સેવાના ઉકેલ માટે ટકાઉ, વાજબી અને અસરકાર સેવા પૂરી પાડવાના હેતુથી દેશના મોટા તથા અન્ય નાના નાના બંદરો વચ્ચે સુમેળ રચવા માટેની બાબતોને ઉચ્ચ પ્રાથમિકતા આપે છે. આમ કરીને મંત્રાલયનો હેતુ વેપાર અને ઉદ્યોગનો દરિયાઈ સંપર્ક સ્થાપીને માર્ગો અને રેલવેના ટ્રાફિકમાં ઘટાડો કરવાનો છે જેથી ચીજવસ્તુઓની લોજિસ્ટિક પડતરમાં પણ ઘટાડો થઈ શકે.
આ દિશામાં આગળ વઘતા પોર્ટ, શિપિંગ અને જળમાર્ગ મંત્રાલયના કેન્દ્રના રાજ્યકક્ષાના  મંત્રી શ્રી મનસુખ માંડવિયાએ આજે કોચીન બંદરથી બેયપોર અને અઝિક્કલ બંદર સુધીના “ગ્રીન ફ્રેઇટ કોરીડોર-2”ના કોસ્ટલ શિપિંગ સેવાના પ્રારંભિક પ્રવાસના લોડિંગ ઓપરેશનનું ઉદઘાટન કર્યું હતું.
ગ્રીન ફ્રેઇટ કોરીડોર સેવા જે. એમ. બક્ષી ગ્રૂપ કંપનીની રાઉન્ડ ધ કોસ્ટ પ્રાવયેટ લિમિટેડ, મુંબઈ દ્વારા સંચાલિત થશે. આ સેવા કોચીન-બેયપોર, અઝિક્કલ બંદરોને જોડશે અને ભવિષ્યમાં કોલ્લામ બંદરને પણ આ સેવા સાથે સાંકળી લેવાશે. મેસર્સ જે. એમ. બક્ષી આ સેવા માટેના જનરલ એજન્ટ રહેશે.
આ જહાજ સપ્તાહમાં બે વાર કોચીન બંદર પર બોલાવવામાં આવશે અને બેયપોર તથા અઝિક્કલ બંદરને એક્ઝિમ અને કોસ્ટલ બોક્સ પૂરા પાડશે.
આ સેવા દરમિયાન જે ચીજવસ્તુઓ મોકલવામાં આવશે તેમાં ચોખા, ઘઉં, મીઠું, બાંધકામ માટેનો માલસામાન, સિમેન્ટ વગેરેનો સમાવેશ થાય છે જે ગુજરાતમાંથી કોચીનમાં ઉતારવામાં આવશે અને ત્યાંથી આગળ મોકલાશે. આ જહાજ પરત ફરશે ત્યારે તેના ઓપરેટર્સ એક્ઝિમ કાર્ગોની હેરાફેરીનો લક્ષ્યાંક રાખી રહ્યા છે જેમાં પોલિવૂડ, ફૂટવેર, ટેક્સટાઇલ, કોફી વગેરેનો સમાવેશ થાય છે. આ જ રીતે ભવિષ્યમાં આયાતી કાજુના કન્ટેનર પણ કોચીનથી કોલ્લામ મોકલવામાં આવશે.
કન્ટેનરના કોસ્ટલ શિપિંગને વેગ આપવાના આશયથી નદી દરિયાઈ જહાજ માટે કોચીન બંદર જહાજ સંબંધિત ચાર્જમાં 50 ટકાની રાહતની ઓફર કરે છે. આવી જ રીતે કેરળ સરકારે પણ 23.1.2021થી એક વર્ષના સમયગાળા માટે રાજ્યના નાના બંદરોમાં શિપિંગની કિંમતોના એક NATPC અભ્યાસ અહેવાલ મુજબ માર્ગ પરિવહનની કિંમત કરતાં 10 ટકાના દરે ઓપરેશનલ રાહત આપવાની ઓફર કરેલી છે. આ સેવાના પ્રારંભિક સમયગાળામાં આ પ્રકારની રાહતના પગલાંથી સેવાને આગળ ધપાવવા તથા ટકાવી રાખવામાં મદદ મળશે અને તેનાથી આ પ્રકારની સેવા કાયમી ધોરણે હાથ ધરવાનો પ્રારંભ કરવામાં પ્રોત્સાહન પણ મળી રહેશે.
આ સેવાને કારણે કન્ટેનરના પરિવહનના વર્તમાન મોડેલમાં પરિવર્તન આવે તેવી અપેક્ષા રખાય છે અને તેનાથી રોડ ટ્રાફિકની ગીચતામાં ઘટાડો થશે તથા કાર્બન ફૂટપ્રિન્ટ પણ ઘટશે. આમ થશે તો ઉત્તર કેરળના દરિયાઈ કાંઠા વિસ્તાર અને ખાસ કરીને કેલિકટના એક્ઝિમ વેપાર અને કન્નુર પ્રાંતનુ જોડાણ વધશે કેમ કે તે દરિયાઈ માર્ગથી વલ્લારપડમ ICTT સાથે સીધા સંપર્કમાં આવશે. આમ થવાથી પડતરમાં ઘટાડો થવા ઉપરાંત અવરજવરના સમયમાં પણ નોંધપાત્ર ઘટાડો થશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 226
પ્રધાનમંત્રીનું કાર્યાલય
પ્રધાનમંત્રીએ સાંસદ શ્રી સંતોખ સિંહ ચૌધરીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સંસદ સભ્ય શ્રી સંતોખ સિંહ ચૌધરીના નિધન પર ઊંડો શોક વ્યક્ત કર્યો છે.
એક ટ્વીટમાં, પ્રધાનમંત્રીએ કહ્યું;
"સાંસદ શ્રી સંતોખ સિંહ ચૌધરીજીના નિધનથી વ્યથિત છું. તેમને પંજાબના લોકોની સેવા કરવાના તેમના પ્રયાસો માટે યાદ કરવામાં આવશે. તેમના પરિવાર અને સમર્થકો પ્રત્યે સંવેદના. ઓમ શાંતિ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે પરંપરાગત ઔષધી પ્રણાલીઓના ક્ષેત્રમાં ભારત અને ગામ્બિયા વચ્ચે સહયોગ સાધવા અંગેના સમજૂતી કરારોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પરંપરાગત ઔષધી પ્રણાલીઓના ક્ષેત્રમાં ભારત અને ગામ્બિયાની વચ્ચે સહયોગ સાધવા અંગેના સમજૂતી કરારોને કાર્યોત્તર મંજૂરી આપી દીધી છે. આ સમજૂતી કરારો પર રાષ્ટ્રપતિ શ્રી રામનાથ કોવિંદની ગામ્બિયા યાત્રા દરમિયાન 31 જુલાઈ, 2019ના રોજ હસ્તાક્ષર કરવામાં આવ્યા હતા.
આ સમજૂતી કરાર પરંપરાગત ઔષધી પ્રણાલીઓને પ્રોત્સાહન આપવા માટે ભારત અને ગામ્બિયાની વચ્ચે સહયોગની રૂપરેખા તૈયાર કરશે અને આ ક્ષેત્રમાં બંને દેશોને પરસ્પર લાભાન્વિત કરશે. સમજૂતી કરારોમાં ઉલ્લેખિત પ્રક્રિયાઓ વડે ગામ્બિયામાં ઔષધીની આયુષ પ્રણાલીઓના મહત્વને પ્રોત્સાહન મળશે.
આ સમજૂતી કરારોના પરિણામ સ્વરૂપે ડૉક્ટરોના પ્રશિક્ષણની માટે તજજ્ઞો અને પરંપરાગત ચિકિત્સા પ્રણાલીઓમાં સહયોગપૂર્ણ જોડાણ કરનારા વૈજ્ઞાનિકોના આદાન-પ્રદાન દ્વારા ઔષધીના વિકાસ અને પરંપરાગત ઔષધીઓના સેવન ક્ષેત્રમાં નવા નવીનીકરણોનો માર્ગ ખુલવાની સંભાવના છે.
RP
(Visitor Counter : 87
મંત્રીમંડળ
મંત્રીમંડળે ભારત અને ઓમાન વચ્ચે બાહ્ય અંતરિક્ષના શાંતિપૂર્ણ ઉપયોગ માટે થયેલા સમજૂતિના કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષમાં મળેલા મંત્રીમંડળને, ભારતનું પ્રતિનિધિત્વ ધરાવતા ભારતીય અવકાશ સંશોધન કેન્દ્ર  અને ઓમાનનું પ્રતિનિધિત્વ કરતા પરિવહન અને સંદેશા વ્યવહાર મંત્રાલય વચ્ચે ફેબ્રુઆરી 2018માં મસ્કતમાં બાહ્ય અંતરિક્ષના શાંતિપૂર્ણ ઉપયોગ માટે થયેલી સમજૂતિની જાણ કરવામાં આવી હતી.
વિગતો:
- આ સમજૂતિ હેઠળ સહયોગનાં જે ક્ષેત્રો આવરી લેવામાં આવ્યાં છે તે મુજબ પૃથ્વીના રિમોટ સેન્સિંગ સહિત અંતરિક્ષ વિજ્ઞાન, ટેકનોલોજી અને ઉપયોગિતા, સેટેલાઈટ આધારિત નેવિગેશન, અંતરિક્ષ વિજ્ઞાન, ગ્રહોને લગતી તપાસ, અંતરિક્ષ યાન અને અંતરિક્ષ પ્રણાલીનો ઉપયોગ તથા અંતરિક્ષ ટેકનોલોજીના ઉપયોગનો સમાવેશ થાય છે.
- આ સમજૂતિને આધારે ડીઓએસ/ઈસરોમાંથી તથા પરિવહન અને સંદેશા વ્યવહાર મંત્રાલયના સભ્યોને લઈને સંયુક્ત કાર્યકારી જૂથની સ્થાપના કરવામાં આવશે. તેના દ્વારા સમયના માળખા અને આ સમજૂતિના કરારના અમલીકરણ માટેનાં સાધનો સહિતની કાર્ય યોજના તૈયાર કરવામાં આવશે.
- આ કરારથી પૃથ્વીના રિમોટ સેન્સિંગ અંગે નવી સંશોધન પ્રવૃત્તિ તથા ઉપયોગિતા, સેટેલાઈટ નેવિગેશન, અવકાશ વિજ્ઞાન તથા બાહ્ય અવકાશ અંગેના સંશોધનની સંભાવનાઓને વેગ મળશે.
અમલીકરણની વ્યૂહરચના અને લક્ષ્યાંકો:
હસ્તાક્ષર કરાયેલ આ સમજૂતિના કરારની જોગવાઈઓના આધારે સંયુક્ત કાર્યકારી જૂથની સ્થાપના કરવામાં આવશે, જે સમયના માળખા સહિત કાર્યસૂચિના આયોજનનું તથા અમલિકરણનાં સાધનોનું માળખુ તૈયાર કરશે.
લાભ:
આ સમજૂતિ કરારને આધારે સ્પેસ ટેકનોલોજીની ઉપયોગિતાને ક્ષેત્રે માનવજાતના લાભાર્થે સંયુક્ત પ્રવૃત્તિ વિકસાવવામાં આવશે. જેથી તમામ વિભાગો અને પ્રદેશોને તેનો લાભ મળશે.
અસર :
આ સમજૂતિ કરાર મારફતે ઓમાનની સલ્તનત સાથે સહયોગથી માનવતાના લાભાર્થે અંતરિક્ષ ટેકનોલોજીની ઉપયોગિતા માટે સંયુક્ત પ્રવૃત્તિઓ વિકસાવવામાં આવશે.
પશ્ચાદભૂમિકા :
- ઓમાન સલ્તનતે અંતરિક્ષ કાર્યક્રમ તૈયાર કરવા માટે ભારતની અવકાશ સંશોધન સંસ્થા  સાથે સહયોગની ઈચ્છા દર્શાવી હતી. ઓમાનના સંદેશા વ્યવહાર વિભાગના 4 સભ્યોના બનેલા એક પ્રતિનિધિમંડળે ઈસરોની માર્ચ 2011માં મુલાકાત લીધી હતી અને ઈસરોના સભ્યો સાથે પરામર્શ કર્યો હતો અને ઈસરોની ટેકનિકલ સુવિધાઓની મુલાકાત લીધી હતી. ઓમાન સલ્તનત દ્વારા ભારતના ઓમાન ખાતેના રાજદૂત સમક્ષ મે, 2016માં ઈસરો સાથે અંતરિક્ષ ક્ષેત્રે સહયોગ માટે રસ દર્શાવવામાં આવ્યો હતો.
- આ મુજબ બંને પક્ષો પરસ્પરની સંમતિથી સમજૂતિ કરારના સ્વરૂપ સાથે સહમત થયા હતા અને આ કરાર પર ભારત સરકારના પ્રતિનિધિ તરીકે ભારતીય અવકાશ સંશોધન સંસ્થા  અને ઓમાન સલ્તનતની સરકારનું પ્રતિનિધિત્વ કરતા પરિવહન અને સંચાર મંત્રાલય દ્વારા મસ્કતમાં તા. 11 ફેબ્રૂઆરી, 2018ના રોજ હસ્તાક્ષર કરવામાં આવ્યા હતા.
NP/J.Khunt/RP
(Visitor Counter : 74
મંત્રીમંડળ
ટકાઉ શહેરી વિકાસના ક્ષેત્રે ભારત અને જાપાન વચ્ચે સહકાર પત્રને કેન્દ્રીય મંત્રીમંડળની મંજૂરી
ભારત સરકારના આવાસ અને શહેરી બાબતોના મંત્રાલય અને જાપાન સરકારના જમીન, માળખાગત સુવિધાઓ અને પરિવહન અને પર્યટન મંત્રાલય વચ્ચે શહેરી વિકાસ અંગેના 2007ના હાલના એમઓયુના બદલે સહી સિક્કા થનારા ટકાઉ શહેરી વિકાસ અંગેના સહકાર પત્ર- મેમોરેન્ડમ ઑફ કૉ-ઓપરેશન ને પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે.
અમલીકરણ વ્યૂહરચના:
એમઓસીના માળખા હેઠળ સહકાર અંગે કાર્યક્રમોનો વ્યૂહ ઘડવા અને અમલી કરવા માટે એક સંયુક્ત કાર્યકારી જૂથ ની રચના કરવામાં આવશે. આ સંયુક્ત કાર્યકારી જૂથ વર્ષમાં એક વાર જાપાનમાં અને ભારતમાં વૈકલ્પિક રીતે મળશે.
આ એમઓસી હેઠળ સહકાર સહી થયાની તારીખથી શરૂ થશે અને પાંચ વર્ષના ગાળા માટે ચાલુ રહેશે. ત્યારબાદ, તે વખતે 5 વર્ષના વધુ ગાળા માટે તે આપમેળે નવીનીકરણ થઈ શક્શે.
મહત્ત્વની અસર:
આ એમઓસી બેઉ દેશો વચ્ચે ટકાઉ શહેરી વિકાસના ક્ષેત્રે મજબૂત, ગાઢ અને લાંબા ગાળાના દ્વિપક્ષી સહકારને ઉત્તેજન આપશે.
લાભો:
આ એમઓસીથી શહેરી આયોજન, સ્માર્ટ સિટી વિકાસ, પરવડે એવા આવાસ , શહેરી પૂર વ્યવસ્થાપન, ગટર અને ગંદા પાણીનું વ્યવસ્થાપન, શહેરી પરિવહન  અને આફત સામે ટકે એવા વિકાસ સહિતના ટકાઉ શહેરી વિકાસના ક્ષેત્રોમાં રોજગારની તકો સર્જે એવી અપેક્ષા છે.
વિગતો:
આ એમઓસીના હેતુઓ શહેરી વિકાસ, સ્માર્ટ સિટી વિકાસ, પરવડે એવા આવાસ , શહેરી પૂર વ્યવસ્થાપન, ગટર અને ગંદા પાણીના વ્યવસ્થાપન, ઇન્ટેલિજન્ટ પરિવહન સંચાલન પ્રણાલિ, ટ્રાન્ઝિટ લક્ષી વિકાસ, મલ્ટી મોડલ ઇન્ટિગ્રેશન, આફત સામે ઝીંક ઝીલી શકે એવો વિકાસ સહિતના ટકાઉ શહેરી વિકાસના ક્ષેત્રે અને બેઉ દેશોએ પરસ્પર ઓળખી કાઢેલા અન્ય ક્ષેત્રોમાં ભારત-જાપાન તકનિકી સહકારને સુગમ અને મજબૂત કરવાનો છે. સૂચિત એમઓસીથી ઉપર્યુક્ત ક્ષેત્રોમાં ચાવીરૂપ વિદ્વતા અને શ્રેષ્ઠ પ્રણાલિનું આદાન પ્રદાન થઈ શક્શે.
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 5,602 ડોઝ આપવામાં આવ્યા છે
ભારતનો સક્રિય કેસલોડ હાલમાં 67,556 છે
સક્રિય કેસ 0.15% છે
રિકવરી રેટ હાલમાં 98.66% છે
છેલ્લા 24 કલાકમાં 10,765 રિકવરી સાથે કુલ રિકવરી વધીને 4,42,83,021 થઈ
છેલ્લા 24 કલાકમાં 12,193 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.52 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,97,477 ટેસ્ટ કરવામાં આવ્યા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 63
પ્રધાનમંત્રીનું કાર્યાલય
ઇરાનના વિદેશમંત્રી ડૉ. જવાદ ઝરીફે પ્રધાનમંત્રી શ્રી નરેન્દ્ર મોદી સાથે મુલાકાત કરી
રાઈસીના સંવાદ 2020મા ભાગ લેવા માટે ભારતની મુલાકાતે આવેલા ઇરાનના વિદેશમંત્રી ડૉ. મોહમદ જવાદ ઝરીફ આજે પ્રધાનમંત્રી શ્રી નરેન્દ્ર મોદીને મળ્યા હતા.
ભારતમાં ડૉ. જવાદ ઝરીફનું સ્વાગત કરતા પ્રધાનમંત્રીએ સપ્ટેમ્બર, 2019માં ન્યુયોર્કમાં સંયુક્ત રાષ્ટ્ર મહાસભાની બેઠક દરમિયાન ઈરાનના રાષ્ટ્રપતિ રૂહાનીની સાથે સૌહાર્દપૂર્ણ વાતાવરણમાં થયેલ વાતચીતને યાદ કરી હતી. તેમણે ઈરાનની સાથે મજબૂત અને મૈત્રીપૂર્ણ સંબંધો વિકસિત કરવા માટેની ભારતની પ્રતિબદ્ધતાનો પુનરોચ્ચાર કર્યો હતો. તેમણે ચાબહાર પ્રોજેક્ટની પ્રગતિ તેમજ તેને વિશેષ આર્થિક ક્ષેત્ર તરીકે નિયુક્ત કરવા માટે ઈરાની નેતૃત્વનો આભાર માન્યો હતો.
વિદેશમંત્રીએ ક્ષેત્રમાં તાજેતરમાં થયેલ વિકાસ અંગે પોતાના વિચારો પ્રસ્તુત કર્યા હતા. પ્રધાનમંત્રીએ ક્ષેત્રમાં શાંતિ, સલામતી અને સ્થિરતામાં ભારતના મજબૂત હિતનો ઉલ્લેખ કર્યો હતો.
RP/BT
(Visitor Counter : 108
પ્રધાનમંત્રીનું કાર્યાલય
બેંગલુરુમાં બોશ સ્માર્ટ કેમ્પસના ઉદ્ઘાટન સમયે પીએમના સંબોધનનો મૂળપાઠ
બોશ ઇન્ડિયાની ટીમના તમામ સભ્યો,
પ્રિય મિત્રો, નમસ્તે!
બોશ ઈન્ડિયાને 100 વર્ષ પૂર્ણ કરવા બદલ અભિનંદન. ભારત અને બોશ ઈન્ડિયા બંને માટે આ એક ખાસ વર્ષ છે. આપણો દેશ આઝાદીના 75 વર્ષની ઉજવણી કરી રહ્યો છે અને તમે ભારતમાં તમારી હાજરીની સદીની ઉજવણી કરી રહ્યા છો. હું બોશ સ્માર્ટ કેમ્પસનું ઉદ્ઘાટન કરીને પણ ખુશ છું. આ કેમ્પસ ભારત અને વિશ્વ માટે ભવિષ્યવાદી ઉત્પાદનો અને ઉકેલો વિકસાવવામાં ચોક્કસપણે આગેવાની લેશે. ઓક્ટોબર 2015માં, મને ચાન્સેલર મર્કેલ સાથે બેંગલુરુમાં બોશ સુવિધાની મુલાકાત લેવાની તક મળી. મેં ત્યાં પ્રથમ હાથે નવીન કાર્ય થતું જોયું. બોશ યુવાનોને કૌશલ્ય બનાવવા માટે ઉપયોગ કરે છે તે બેવડા શિક્ષણનો અભિગમ પણ એટલો જ આનંદદાયક હતો.
મિત્રો,
આ ટેકનોલોજીનો યુગ છે. આપણે બધાએ છેલ્લા બે વર્ષમાં ટેક્નોલોજીના ફાયદા જોયા છે જ્યારે વિશ્વ એક સદીમાં સૌથી મોટી મહામારી સામે લડી રહ્યું છે. તેથી, ટેક અને ઇનોવેશનમાં વધુ રોકાણ કરવું મહત્વપૂર્ણ છે. મને ખુશી છે કે બોશ ઈન્ડિયાએ માત્ર ઈનોવેશન પર જ નહીં પરંતુ તેને સ્કેલ આપવામાં પણ કામ કર્યું છે. આમાં મુખ્ય આધારસ્તંભ ટકાઉપણું પણ હશે. છેલ્લા 8 વર્ષમાં સૌર ઊની સ્થાપિત ક્ષમતા લગભગ 20 ગણી વધવા સાથે ભારતનો વિકાસ હરિયાળો બની રહ્યો છે. મને કહેવામાં આવ્યું કે બોશે ભારતમાં અને બહાર બંને જગ્યાએ કાર્બન ન્યુટ્રાલિટી હાંસલ કરી છે. આ ખૂબ જ પ્રેરણાદાયક છે.
મિત્રો,
આજે ભારત સૌથી ઝડપથી વિકસતી મોટી અર્થવ્યવસ્થાઓમાં સામેલ છે. છેલ્લા બે વર્ષમાં રોકાણમાં વધારો થયો છે. અમારા યુવાનોનો આભાર, અમારી સ્ટાર્ટ-અપ ઈકો-સિસ્ટમ વિશ્વની સૌથી મોટી ઈકો-સિસ્ટમ છે. ટેકની દુનિયામાં જ ઘણી તકો છે. ભારત સરકાર દરેક ગામડામાં હાઈ સ્પીડ ઈન્ટરનેટ આપવા માટે કામ કરી રહી છે. ડિજિટલ ઈન્ડિયાના અમારા વિઝનમાં સરકારના દરેક પાસાઓ સાથે ટેક્નોલોજીને એકીકૃત કરવાનો સમાવેશ થાય છે. હું વિશ્વને વિનંતી કરીશ કે આ તકોનો ઉપયોગ કરે અને આપણા દેશમાં રોકાણ કરે.
મિત્રો,
સીમાચિહ્નો મહત્વપૂર્ણ છે. તે ઉજવણી કરવાનો અને આગળ જોવાનો પ્રસંગ છે. હું બોશને ભારતમાં હજુ વધુ કરવાનું વિચારવા વિનંતી કરું છું. તમારી ટીમ શું કરી શકે તેના માટે આવનારા 25 વર્ષ માટે લક્ષ્યો સેટ કરો. 100 વર્ષ પહેલા બોશ જર્મન કંપની તરીકે ભારતમાં આવી હતી. પરંતુ આજે તે એટલીં જ ભારતીય છે જેટલીં તે જર્મનની છે. તે જર્મન એન્જિનિયરિંગ અને ભારતીય ઊર્જાનું ઉત્તમ ઉદાહરણ છે. આ સંબંધ વધુ મજબૂત થતો જશે. ફરી એકવાર, હું બોશ ઇન્ડિયાના સમગ્ર પરિવારને અભિનંદન આપું છું અને તમને શુભેચ્છા પાઠવું છું.
આભાર.
ખુબ ખુબ આભાર.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
મારુ લક્ષ્ય એ છે કે, ગરીબમાં ગરીબ વ્યક્તિ સશક્ત બને અને તેમને સન્માનજનક જીવન સુનિશ્ચિત થાય: પ્રધાનમંત્રી
અમે ભારતમાં જે કંઇ પણ કરીએ તેનાથી વિશ્વ પણ સશક્ત બનશે: પ્રધાનમંત્રી
પ્રધાનમંત્રીએ રિયાદમાં ફ્યુચર ઇન્વેસ્ટમેન્ટ ઇનિશિએટીવ ફોરમમાં મુખ્ય સંબોધન પ્રસ્તુત કર્યું
પ્રધાનમંત્રી શ્રી નરેન્દ્ર મોદીએ સાઉદી અરબમાં રિયાદ ખાતે ફ્યુચર ઇન્વેસ્ટમેન્ટ ઇનિશિએટીવ ફોરમને મુખ્ય સંબોધન કર્યું હતું.
આ પ્રસંગે પ્રધાનમંત્રીએ જણાવ્યું હતું કે, તેમની ઇચ્છા છે કે ગરીબમાં ગરીબ વ્યક્તિ પણ સશક્ત બને અને તેમને સન્માનજનક જીવન સુનિશ્ચિત થાય. તેમણે કહ્યું કે, “હું હંમેશા એ જ વિચારું છું કે - વૈશ્વિક સુખાકારીમાં ભારત કેવી રીતે યોગદાન આપી શકે.” તેમણે ઉમેર્યું હતું કે, અમે ભારતમાં જે કંઇ પણ કરીએ છીએ તેનાથી વૈશ્વિક પહેલો પણ વધુ મજબૂત થશે. ઉદાહરણ તરીકે જોઇએ તો, અમારી ઇચ્છા 2025 સુધીમાં ટીબી નાબુદ કરવાની છે, જ્યારે દુનિયામાંથી ટીબી નાબુદીનું લક્ષ્ય 2030 સુધીનું રાખવામાં આવ્યુ છે. જ્યારે ભારત તેમા સફળ થશે આખુ વિશ્વ વધુ સ્વસ્થ બનશે.
DK/DS/RP
(Visitor Counter : 91
પ્રધાનમંત્રીનું કાર્યાલય
પ્રધાનમંત્રીએ પૂર્વ કેન્દ્રીય મંત્રી શ્રી જસવંત સિંહનું અવસાન થતાં શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પૂર્વ કેન્દ્રીય મંત્રી શ્રી જસવંતસિંહના અવસાન અંગે શોક વ્યક્ત કર્યો છે.
પ્રધાનમંત્રીએ કહ્યું કે, "જસવંતસિંહ જીએ આપણા દેશની સેવા ખંતપૂર્વક કરી, પહેલા સૈનિક તરીકે અને ત્યારબાદ રાજકારણ સાથેના લાંબા સમયના જોડાણ દરમિયાન. અટલ જીની સરકાર દરમિયાન તેમણે નાણા, સંરક્ષણ અને વિદેશી બાબતો જેવા નિર્ણાયક વિભાગો સંભાળીને વિશ્વમાં એક મજબૂત છાપ છોડી છે. તેમના અવસાનથી દુ:ખની લાગણી અનુભવું છું."
પ્રધાનમંત્રીએ કહ્યું કે, "જસવંતસિંહ જીને રાજકારણ અને સમાજની બાબતોના તેમના અનોખા દ્રષ્ટિકોણ માટે યાદ કરવામાં આવશે. હું હંમેશાં આપણા સંવાદોને યાદ રાખીશ. તેમના પરિવાર અને સમર્થકો પ્રત્યે સંવેદના. ઓમ શાંતિ."
પ્રધાનમંત્રીએ શ્રી માનવેન્દ્રસિંહ સાથે પણ વાત કરી હતી અને શ્રી જસવંતસિંહ જીના દુર્ભાગ્યપૂર્ણ અવસાન અંગે શોક વ્યક્ત કર્યો હતો.
SD/GP/BT
(
વિજ્ઞાન અને ટેકનોલોજી મંત્રાલય
DST સહયોગથી સ્ટાર્ટઅપ દ્વારા કોવિડ-19નો સામનો કરવા માટે કુદરતી, આલ્કોહોલ મુક્ત સેનિટાઇઝર તૈયાર કરવામાં આવ્યું
DSTના સચિવ પ્રૉ. આશુતોષ શર્માએ કહ્યું, “બાયો-સર્ફેક્ટન્ટ આધારિત ડિસઇન્ફેક્ટિંગ દ્રાવણો જૈવ-વિઘટનક્ષમ, પર્યાવરણને અનુકૂળ અને ત્વચા માટે બિન-હાનિકારક છે”
મહારાષ્ટ્રના પૂર્ણમાં આવેલી ખાદ્ય, કૃષિ અને જૈવિક ટેકનોલોજીના ક્ષેત્રે કામ કરતી ગ્રીન પિરામિડ બાયોટેક ને હાથ અને સપાટીઓને જંતુમુક્ત કરવા માટે લાંબો સમય ટકી શકે તેવી એન્ટિ- બેક્ટેરિયલ અને એન્ટિ-વાયરલ અસર ધરાવતા કુદરતી, આલ્કોહોલ મુક્ત સેનિટાઇઝર તૈયાર કરવા માટે વિજ્ઞાન અને ટેકનોલોજી વિભાગ  દ્વારા ભંડોળ પૂરું પાડવામાં આવી રહ્યું છે.
કોવિડ-19 સામે ભારતની લડાઇમાં આ સેનિટાઇઝર ખૂબ જ અસરકારક પૂરવાર થઇ શકે છે. આ બીમારી ચેપના કારણે ફેલાતી હોવાથી, તેનો ફેલાવો ઘટાડવા માટે હાથ તેમજ વારંવાર ઉપયોગમાં લેવાતી સપાટીઓ જેમ કે, ટેબલ, કોમ્પ્યૂટર, ખૂરશી, મોબાઇલ અને તાળા વગેરેની સફાઇ ખૂબ જ આવશ્યક છે. સાબુ અથવા આલ્કોહોલનો ઉપયોગ કરવાથી કોરોનાવાયરસના બાહ્ય સ્તરની ચરબી ખતમ થઇ જાય છે પરંતુ આવા સાબુ અને પાણી પૂરતા પ્રમાણમાં તૈયાર ઉપલબ્ધ થાય તે એક મોટો પડકાર છે. આલ્કોહોલ- પાણીનું મિશ્રણ સરળતાથી મળી રહે અને તેનો ઉપયોગ થઇ શકે એ પણ મુશ્કેલ છે.
ગ્રીન પિરામિડ બાયોટેક દ્વારા તૈયાર કરવામાં આવેલા સેનિટાઇઝર દ્રાવણમાં સક્રિય ફાર્માસ્યુટિકલ ઘટક  તરીકે બાયો-સર્ફેક્ટન્ટનો ઉપયોગ કરવામં આવ્યો છે જેથી લાંબા સમય સુધી તેની એન્ટિ-બેક્ટેરિયલ અને એન્ટિ-વાયરલ અસર જળવાઇ રહે છે. આથી, આ એવો વિકલ્પ છે જે ચેપનું જોખમ નોંધપાત્ર પ્રમાણમાં ઘટાડી શકે છે. સંખ્યાબંધ પ્રકારના રોગકારક બેક્ટેરિયા, ફુગ અને યીસ્ટ સામે તેનું પરીક્ષણ કરવામાં આવ્યું છે. આ દ્રાવણ હાથ તેમજ સપાટીઓ સાફ કરવા માટે સુવિધાજનક અને અનુકૂળ રીત પૂરી પાડી શકે છે અને તે સંપૂર્ણ જૈવ-વિઘટનક્ષમ, કુદરતી અને આલ્કોહોલ મુક્ત છે. આથી, તેનો ઉપયોગ ઘા સાફ કરવા માટે અને ત્વચાની સુષ્કતા રોકવા તેમજ ત્વચાની બળતરાના નિવારણ માટે પણ થઇ શકે છે. આ ઉપરાંત, આ ઉત્પાદન માટે ત્વચા માટે બિનહાનિકારક ટેકનોલોજી અને ઘટકોનો તેમાં ઉપયોગ કરવામાં આવ્યો છે.
DSTના સચિવ પ્રોફેસર આસુતોષ શર્માએ જણાવ્યું હતું કે, “ત્વચાને જંતુરહિત કરવા માટે સાબુ અને પાણી, આલ્કોહોલ આધારિત દ્રાવણો, નેનો પાર્ટીકલ વાળા માધ્યમો વગેરે અલગ અલગ અભિગમો અપનાવવામાં આવે છે જેની તાકાત અને વપરાશ ઉપલબ્ધતા, સંદર્ભ અને સંજોગો અનુસાર હોય છે. બાયો-સર્ફેક્ટન્ટ આધારિત ડિસઇન્ફેક્ટિંગ દ્રાવણો જૈવ-વિઘટનક્ષમ, પર્યાવરણને અનુકૂળ અને ત્વચા માટે બિનહાનિકારક છે.”
ગ્રીન પિરામિડ બાયોટેક  એ પૂણે સ્થિત કંપની છે જે CSIR- નેશનલ કેમિકલ લેબોરેટરી ની અંગભૂત સંસ્થા છે અને ટેકનોલોજી વિકાસ બોર્ડ , DSTની સીડ સપોર્ટ સિસ્ટમ દ્વારા તેમને ભંડોળ પૂરું પાડવામાં આવે છે. પૂણે સ્થિત ઉદ્યમશીલતા વિકાસ કેન્દ્ર  દ્વારા તેનું પ્રવર્ધન કરવામાં આવે છે અને ડૉ. અસ્મીતા પ્રભૂને, માઇક્રોબાયોલોજીમાં પી.એચ.ડી. તેના આદ્યસ્થાપક તેમજ નિદેશક છે.
 ગ્રીન પિરામિડ બાયોટેક પ્રાઇવેટ લિમિટેડ, NCL, asmita.prabhune[at]gmail[dot]com Mob: 9822244149.)
GP/RP
(Visitor Counter : 168